open-index/open-wikipedia-markdown huggingface dataset:
পাসওয়ার্ড

[thumb|300px|বাংলা উইকিপিডিয়ার [লগইন চিত্র যাতে ব্যবহারকারী নাম এবং পাসওয়ার্ড চাওয়া হচ্ছে।]]

**পাসওয়ার্ড** হল শব্দ বা বিভিন্ন অক্ষরের সমষ্টি যা ব্যবহার করা হয় ব্যবহারকারীর পরিচয় অথবা প্রবেশ অনুমোদন যাচাইয়ের কাজে যার মাধ্যমে ব্যবহারকারী নির্দিষ্ট জায়গায় প্রবেশাধিকার পায়। এই পাসওয়ার্ড হল গোপনীয় তাই এটি অন্য কারো কাছ থেকে গোপন রাখা হয়, তাদের প্রবেশ ঠেকাতে।

জানা যায়, পাসওয়ার্ডের ব্যবহার প্রাচীনকাল হতে। প্রহরীরা কারো প্রবেশ ঠেকাতে এটি ব্যবহার করত, প্রবেশকারী বা প্রবেশকারী দলকে সরবরাহ করা হত একটি পাসওয়ার্ড বা ওয়াচওয়ার্ড যা প্রবেশের সময় বলতে হত। আধুনিক সময়ে, ব্যবহারকারী নাম এবং পাসওয়ার্ড সাধারণভাবে ব্যবহার করা হয় লগইনের কাজে যা প্রবেশ নিয়ন্ত্রণ করে কম্পিউটার অপারেটিং সিস্টেম, মোবাইল ফোন, ক্যাবল টিভি ডিকোডার, এটিএম, ইমেইল ইত্যাদিতে। একজন সাধারণ কম্পিউটার ব্যবহারকারী বিভিন্ন উদ্দেশ্যে পাসওয়ার্ড রাখতে পারেন যেমন: বিভিন্ন একাউন্টে লগইন করতে, ইমেইল দেখার জন্য বা উদ্ধারের জন্য, বিভিন্ন এ্যাপ্লিকেশনে প্রবেশের জন্য, ডাটাবেস, ওয়েব সাইট এবং এমনকি সকালের খবরের কাগজ অনলাইনে দেখার জন্যও।

নাম দেখে যদিও মনে হয় তবুও পাসওয়ার্ড শব্দই হতে হবে এমন কোন কথা নেই। বস্তুত, পাসওয়ার্ড যেগুলো আসলে শব্দ নয় সেগুলো অনুমান করা কঠিন। কিছু পাসওয়ার্ড গঠন করা হয় বহু শব্দ ও অনেক কিছু মিলিয়ে যাকে ডাকা হয় পাসফ্রেজ বা শব্দ সমষ্টি। যখন গোপন তথ্যটি যদি সংখ্যাতাত্ত্বিক হয় যেমন পিন কোড যা এটিএমে ব্যবহৃত করা হয় সেগুলোকে কখনো কখনো পাসকোড বা পাসকি বলা হয়। পাসওয়ার্ড সাধারণত ছোট হয় যাতে তা সহজে মনে রাখা যায় এবং টাইপ করা যায়।

বেশিরভাগ প্রতিষ্ঠান একটি পাসওয়ার্ড নীতি নির্দিষ্ট করে দেয় যা পাসওয়ার্ডের ব্যবহার ও সম্মিলনের ক্ষেত্রে প্রয়োজন হয়। সাধারণত এজন্য সর্বনিম্ন দৈর্ঘ্য, প্রয়োজনীয় বিষয়শ্রেণী (বড় হাতের বা ছোট হাতের, সংখ্যা, বিশেষ অক্ষর), নিষিদ্ধ উপাদান (নিজের জন্মদিন, নাম, ঠিকানা, টেলিফোন নম্বর) প্রভৃতির হুকুম করা হয়। কোথাও কোথাও কিছু সরকারি সেবায় জাতীয় সত্যতা যাচাই কাঠামো আছে যা ব্যবহারকারী যাচাইয়ের প্রয়োজনীয়তা নির্দেশ করে, যেখানে পাসওয়ার্ডও প্রয়োজন হয়।

## আরও দেখুন

* অ্যাক্সেস সংকেত (দ্ব্যর্থতা)
* সত্যতা যাচাই
* ক্যাপচা
* ডাইসঅয়্যার
* কিফাইল
* পাসফ্রেজ
* পাসওয়ার্ড ভাঙ্গা
* পাসওয়ার্ড অবসাদ
* পাসওয়ার্ড ব্যবস্থাপক
* পাসওয়ার্ড নীতি
* পাসওয়ার্ড শক্তিমত্তা

## তথ্যসূত্র

বিষয়শ্রেণী:পাসওয়ার্ড যাচাই
বিষয়শ্রেণী:ব্যক্তিগত চিহ্নিতকরণ দলিলপত্র
বিষয়শ্রেণী:পরিচয়পত্র
বিষয়শ্রেণী:নিরাপত্তা
আল-মুতাসিম

**আবু ইসহাক মুহাম্মদ ইবনে হারুনুর রশিদ** (; ৭৯৬ –৫ জানুয়ারি ৮৪২) (**আল মুতাসিম বিল্লাহ** নামে বেশি পরিচিত) ছিলেন ৮ম আব্বাসীয় খলিফা। ৮৩৩ সাল থেকে ৮৪২ সালে মৃত্যুর আগ পর্যন্ত তিনি শাসন করেন। তিনি তার সৎভাই আল মামুনের উত্তরসুরি হন। আল মামুনের অধীনে তিনি সামরিক কমান্ডার ও গভর্নর ছিলেন। তার আমলে তুর্কি দাস সৈনিকদের সূচনা হয়। তাদের জন্য সামারায় নতুন রাজধানী স্থাপন করা হয়। পরবর্তীতে তুর্কিরা দ্রুত আব্বাসীয় সরকারে প্রভাবশালী হয়ে উঠে। তিনি তার পূর্বসূরি আল মামুনের মত মুতাজিলাদের প্রতি সমর্থন অব্যাহত রাখেন। এসময় প্রশাসনের কেন্দ্রীকরণ, আঞ্চলিক গভর্নরদের ক্ষমতা হ্রাস করা হয়। আল মুতাসিমের শাসনে বেশ কিছু অভ্যন্তরীণ যুদ্ধ সংঘটিত হয়। বাইজেন্টাইন সম্রাট থিওফিলাস কর্তৃক মুসলিম শহর "জাবাতরা" আক্রমণের প্রতিক্রিয়ায় আল মুতাসিম যুদ্ধ চালিয়ে "আমুরিয়া" জয় করেন। তিনি ৮৪২ সালে মৃত্যুবরণ করেন।

## প্রাথমিক জীবন
মুহাম্মদ, ভবিষ্যতের যিনি আল-মু'তাসিম নামে পরিচিত হন, বাগদাদের খুলদ ("অনন্তকাল") প্রাসাদে জন্মগ্রহণ করেন, তবে সঠিক তারিখটি অস্পষ্ট: ইতিহাসবিদ আল-তাবারির (৮৩৯-৯২৩) মতে, কর্তৃপক্ষ তাকে শাবান হিজরি ১৮০ (অক্টোবর ৭৯৬ খ্রিস্টাব্দ) বা ১৭৯ হিজরিতে (বসন্ত ৭৯৬ খ্রিস্টাব্দ বা তারও আগে) জন্ম নিয়েছেন। তার পিতা পঞ্চম আব্বাসীয় খলিফা হারুন আল-রশিদ (শাসনকাল ৭৮৬-৮০৯) এবং মারিদা বিনতে শাবিব (), একজন দাস উপপত্নী। মারিদা কুফায় জন্মগ্রহণ করেন, কিন্তু তার পরিবার সোগদিয়া থেকে এসেছিল, এবং তিনি সাধারণত তুর্কি বংশোদ্ভূত ছিলেন বলে মনে করা হয়।

## তথ্যসূত্র

## গ্রন্থপঞ্জি
* 
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:৭৯৬-এ জন্ম
বিষয়শ্রেণী:৮৪২-এ মৃত্যু
বিষয়শ্রেণী:৯ম শতাব্দীর আব্বাসীয় খলিফা
বিষয়শ্রেণী:হারুনুর রশিদ
বিষয়শ্রেণী:আরব-বাইজেন্টাইন যুদ্ধের আব্বাসীয় ব্যক্তি
বিষয়শ্রেণী:বাগদাদের ব্যক্তি
বিষয়শ্রেণী:আরব মুসলিম
বিষয়শ্রেণী:নগর প্রতিষ্ঠাতা
পাসওয়ার্ড (দ্ব্যর্থতা নিরসন)

**[[পাসওয়ার্ড]]** সাধারণত ব্যবহার করা হয় গোপনীয়তা যাচাইয়ের চাবি হিসেবে।

**পাসওয়ার্ড** দ্বারা আরো বুঝায়:
## চলচ্চিত্র
* পাসওয়ার্ড (২০১৯-এর ভারতীয় চলচ্চিত্র), একটি ২০১৯ সালের  ভারতীয় বাংলা ভাষার চলচ্চিত্র।
* পাসওয়ার্ড (২০১৯-এর বাংলাদেশী চলচ্চিত্র), একটি ২০১৯ সালের বাংলাদেশী চলচ্চিত্র।
* পাসওয়ার্ড (২০১৯-এর নেপালি চলচ্চিত্র), একটি ২০১৯ সালের নেপালি চলচ্চিত্র।

## টেলিভিশন এবং খেলা
*পাসওয়ার্ড (গেম শো)
*পাসওয়ার্ড (গেম)
*পাসওয়ার্ড (ভিডিও গেম)

## সঙ্গীত
*"পাসওয়ার্ড", ১৯৬৪ সালে কিটি ওয়েলসের গাওয়া একটি গান
*"পাসওয়ার্ড",  কাইলি মিনোগ দ্বারা প্রকাশিত একটি গান ২০০১ সালে যা ইউর ডিস্কো ইউর নিড এ্যালবামের একটি গান।

## বই
**পাসওয়ার্ডস*, লিখেছেন জিন বাউদ্রিলার্ড

## অন্যান্য
* ইএসপিআরআইটি গবেষণা প্রকল্প *পাসওয়ার্ড* ‌এক্স.৫০৯ প্রযু্ক্তিতে।
লগইন

কম্পিউটার নিরাপত্তায় **লগইন** বা **লগঅন** বলতে বুঝায় একটি কম্পিউটার সিস্টেম বা অন্যান্য সীমিত জায়গায় প্রবেশের জন্য যে প্রমাণ পত্রের প্রয়োজন হয় তাকে। লগ ইন

করা, লগ অন করা এবং সাইন ইন বা সাইন অন করা হল একজন ব্যক্তির কম্পিউটার সিস্টেমে প্রবেশের প্রক্রিয়া যা ব্যবহারকারী প্রদত্ত চিহ্নিতকরন এবং সত্যতা যাচাইয়ের প্রমাণাদির নিয়ন্ত্রণ।

একবার একজন ব্যবহারকারী প্রবেশ করলে তারা বের হওয়ার জন্য **লগ আউট** বা **লগ অফ** ব্যবহার করতে পারে। লগ আউট করা মানে একজন ব্যবহারকারীকে কম্পিউটার ব্যবস্থা থেকে প্রবেশ বন্ধ করা যা আগেই লগ ইনের মাধ্যমে প্রবেশ করা হয়েছিল।

## আরও দেখুন

* একাউন্ট
* কম্পিউটার নিরাপত্তা
* লগইন অধিবেশন
* মুক্তআইডি
* পাসওয়ার্ড
* শব্দচাবি নীতি
* ব্যক্তগত চিহ্নিতকরণ সংখ্যা

## তথ্যসূত্র

বিষয়শ্রেণী:ব্যবহারকারী ইন্টারফেস
বিষয়শ্রেণী:কম্পিউটার প্রবেশ নিয়ন্ত্রণ
বিষয়শ্রেণী:প্রমাণীকরণ পদ্ধতি
ইবনে খাল্লিকান

**শামসুদ্দিন আবুল আব্বাস আহমাদ মুহাম্মাদ ইবনে খাল্লিকান** (, কুর্দি ভাষায় "ইবনে জেলকান", খাল্লিকানরা কুর্দি গোত্র ছিল) (২২ সেপ্টেম্বর ১২১১ – ৩০ অক্টোবর ১২৮২) ছিলেন ১৩ শতকের শাফেঈ পণ্ডিত। তিনি আরব বা কুর্দি বংশোদ্ভূত ছিলেন।

## জীবন
ইবনে খাল্লিকান ১২১১ সালের ২২ সেপ্টেম্বর ইরাকের আর্বি‌লে জন্মগ্রহণ করেন। তিনি তার জন্মস্থান এবং পরে আলেপ্পো ও দামেস্কে লেখাপড়া করেছেন। মসুলে তিনি ফিকহ নিয়ে পড়াশোনা করেছেন। এরপর তিনি কায়রোতে স্থায়ী হন। আইনবিদ, ধর্মতাত্ত্বিক ও ব্যাকরণবিদ হিসেবে তিনি খ্যাতি অর্জন করেছিলেন। তিনি ১২৫২ সালে বিয়ে করেন।

১২৬১ সালের আগ পর্যন্ত তিনি মিশরের প্রধান বিচারকের সহকারী ছিলেন। এরপর তাকে দামেস্কের প্রধান বিচারকের দায়িত্ব দেয়া হয়। ১২৭১ সালে তাকে তার পদ থেকে অপরাসরণ করা হয়। এরপর তিনি মিশরে ফিরে আসেন এবং ১২৭৮ সালে পুনরায় দামেস্কে বিচারক নিযুক্ত হওয়ার আগ পর্যন্ত সেখানে শিক্ষাদান করেন। ১২৮১ সালে তিনি তার পদ থেকে অবসর নেন। ১২৮২ সালের ৩০ অক্টোবর তার মৃত্যু হয়।

## কর্ম
*ওয়াফায়াতুল আইয়ান ওয়া আম্বা আবনাউয যামান (বিশিষ্ট ব্যক্তিদের মৃত্যু এবং যুগের সন্তানদের ইতিহাস)* নামক গ্রন্থটি ইবনে খাল্লিকানের বহুল পরিচিত গ্রন্থ। ১২৫৬ সালে তিনি এর কাজ শুরু করেন এবং ১২৭৪ পর্যন্ত তা সম্পন্ন করেন। এতে পূর্বের পণ্ডিতদের কাজগুলোর উদ্ধৃতি দেয়া হয়েছে। পূর্ব থেকে অধিক পরিমাণে আলোচিত হয়েছেন, যেমন মুহাম্মাদ এবং খলিফা, এমন ব্যক্তিদের এখানে উল্লেখ করা হয়নি। এই বইটি উইলিয়াম ম্যাকগুকিন দ্য স্লান (১৮০১-১৮৭৮) ইংরেজিতে অনুবাদ করেন। এতে ২,৭০০ এর বেশি পৃষ্ঠা ছিল।

## তথ্যসূত্র

## গ্রন্থপঞ্জি
* Ibn Khallikān.  M. de Slane trans. Oriental Translation Fund of Great Britain and Ireland, 1843.
* Ibid. 
* Ibid. 
* Ibid. 

## বহিঃসংযোগ
*  Biography of Imam Ibn Khallikan ''(at-tawhid.net)''

বিষয়শ্রেণী:১২১১-এ জন্ম
বিষয়শ্রেণী:১২৮২-এ মৃত্যু
বিষয়শ্রেণী:আর্বিলের ব্যক্তি
বিষয়শ্রেণী:মুহাদ্দিস
বিষয়শ্রেণী:দামেস্কের ব্যক্তি
বিষয়শ্রেণী:শাফি
বিষয়শ্রেণী:মুসলিম ইতিহাসবিদ
বিষয়শ্রেণী:কুর্দি ইতিহাসবিদ
বিষয়শ্রেণী:কুর্দি পণ্ডিত
বিষয়শ্রেণী:শাফিঈ ব্যক্তি
সার্ভার (কম্পিউটিং)

একটি **সার্ভার** হল চলন্ত অনুরোধ একটি এ্যাপ্লিকেশনের যা ভোক্তা থেকে অনুরোধ গ্রহণ এবং সে অনুযায়ী তার প্রতিউত্তরে সক্ষম সফটওয়্যার। সার্ভার যে কোন কম্পিউটারে চলতে পারে, নিয়োজিত করা কম্পিউটারকে একক ভাবে "সার্ভার" বুঝায়। অনেক ক্ষেত্রে একটি কম্পিউটার বিভিন্ন সেবা দিতে পারে এবং বিভিন্ন সার্ভার চালু থাকতে পারে। শুধুমাত্র সার্ভারের উদ্দেশ্যে নিয়োজিত কম্পিউটারের সুবিধা হল নিরাপত্তা। এই কারণে বেশিরভাগ সার্ভারই দুর্দান্ত প্রক্রিয়ার এবং নকশা করা হয়েছে বিশেষ কম্পিউটারে চালানোর জন্য।

সার্ভার পরিচালিত হয় ক্লায়েন্ট-সার্ভার নকশায়। সার্ভার হল কম্পিউটার প্রোগ্রাম যা চলছে অন্যান্য প্রোগ্রামের (ভোক্তা/ক্লায়েন্ট/ব্যবহারকারী) অনুরোধ সেবা দেওয়ার জন্য। সেহেতু সার্ভার ভোক্তার হয়ে কিছু কাজ করে। এটি ভোক্তাকে ডাটা, তথ্য, সফটওয়্যার বা হার্ডওয়্যারের সম্পদ ভাগাভাগি করার সুবিধা প্রদান করে। ভোক্তা সাধারণত নেটওয়ার্কের মাধ্যমে সার্ভারে যুক্ত হয় কিন্তু হয় একই কম্পিউটারে থাকতে পারে। ইন্টারনেট প্রটোকল নেটওয়ার্কিংয়ের আলোকে একটি সার্ভার হল একটি প্রোগ্রাম যা পরিচালিত হয় সকেট লিসেনার হিসেবে।

সার্ভারগুলো প্রায়শই একটি নেটওয়ার্কের প্রয়োজনীয় সেবা প্রদান করে সেটা হতে পারে একটি প্রতিষ্ঠানের অভ্যন্তরের ব্যবহারকারীদের জন্য অথবা ইন্টারনেটের মাধ্যমে জনসাধারনের জন্য। সাধারণত কম্পিউটিং সার্ভার হল ডাটাবেজ সার্ভার, ফাইল সার্ভার, মেইল সার্ভার, প্রিন্ট সার্ভার, ওয়েব সার্ভার, গেমিং সার্ভার এবং এ্যাপ্লিকেশন সার্ভার। অসংখ্য সিস্টেম ব্যবহার করে তাদের ক্লায়েন্ট সার্ভার নেটওয়ার্কিং প্রতিরূপ যাতে ওয়েব সাইট এবং ইমেইল সেবাও রয়েছে। অন্য একটি বিকল্প মডেল বা আদর্শ হল পিয়ার-টু-পিয়ার নেটওয়ার্কিং বা স্তর-থেকে-স্তরে নেটওয়ার্কিং, এর মাধ্যমে সব কম্পিউটারই প্রয়োজন অনুসারে হয় সার্ভার না হয় ভোক্তা হিসেবে কাজ করে।

## আরো দেখুন
* হোম সার্ভার
* ফাইল সার্ভার
* প্রিন্ট সার্ভার
* মিডিয়া সার্ভার
* মোবাইল সার্ভার

## তথ্যসূত্র

*
বিষয়শ্রেণী:সার্ভার হার্ডওয়্যার
আমজাদ আলী

**আমজাদ আলী চৌধুরী** (; জন্ম: ২৫ সেপ্টেম্বর, ১৯৭৯) লাহোরে জন্মগ্রহণকারী পাকিস্তানি বংশোদ্ভূত আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। **আমজাদ আলী** বামহাতি ব্যাটসম্যানরূপে দলে প্রতিনিধিত্ব করছেন। এছাড়াও উইকেট-রক্ষণের পাশাপাশি লেগ ব্রেক বোলিং করে থাকেন।

## প্রারম্ভিক জীবন
সংযুক্ত আরব আমিরাতের পক্ষে খেলার পূর্বে তিনি পাকিস্তানের ঘরোয়া প্রথম-শ্রেণীর ক্রিকেটে লাহোর ব্লুজ দলে খেলেছেন। ২০০২ সালের কায়েদ-ই-আজম ট্রফি প্রতিযোগিতায় দুই খেলায় অংশগ্রহণ করেন। পাকিস্তানে তার প্রথম-শ্রেণীর খেলোয়াড়ী জীবন সমাপণের পূর্বে ২০০৩ সালে আরও একবার লাহোর ব্লুজের হয়ে খেলেন। ঐ বছরেরই শেষদিকে অণুল্লেখ্য প্রতিযোগিতায় অংশ নিয়েছিলেন। ২০০৭-০৮ মৌসুমে আইসিসি আন্তঃমহাদেশীয় কাপে সংযুক্ত আরব আমিরাতের পক্ষে প্রথম-শ্রেণীর ক্রিকেট খেলেন। জানুয়ারি, ২০০৮ সালে নামিবিয়ার বিপক্ষে আমিরাত দলের হয়ে অভিষেক ঘটে।

## খেলোয়াড়ী জীবন
২০০৮ সালের এশিয়া কাপে সংযুক্ত আরব আমিরাত দলের পক্ষে একদিনের আন্তর্জাতিকে অভিষেক ঘটে তার। এছাড়াও, ২০০৮ সালের এসিসি ট্রফি এলিট প্রতিযোগিতায় দলে প্রতিনিধিত্ব করেন।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য আমজাদ আলীসহ ১৫-সদস্যের চূড়ান্ত তালিকা প্রকাশ করে।

## তথ্যসূত্র

বিষয়শ্রেণী:আমিরাতি ক্রিকেটার
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:লাহোর ব্লুজের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:উইকেট-রক্ষক
ফাহাদ আল হাশমি

**ফাহাদ আফদাল আল হাশমি** (; জন্ম: ৩১ জুলাই, ১৯৮২) দুবাইয়ে জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। **ফাহাদ আল হাশমি** ডানহাতি ব্যাটিং ও ডানহাতি ফাস্ট মিডিয়াম বোলিং করে থাকেন।

## প্রারম্ভিক জীবন
২০০৫ সাল থেকে সংযুক্ত আরব আমিরাত দলের পক্ষে খেলছেন। ২০০৫ সালের আইসিসি আন্তঃমহাদেশীয় কাপের সেমি-ফাইনালে আয়ারল্যান্ড দলের বিপক্ষে প্রথম খেলেন। তারপর ২০০৬ সালে নামিবিয়া, ২০০৭ সালে বারমুদা ও ২০০৮ সালে ঐ একই প্রতিযোগিতার চার খেলায় অংশ নেন। মার্চ, ২০০৮ সালে ইংল্যান্ডের কাউন্টি ক্রিকেট দল এসেক্স, ল্যাঙ্কাশায়ার ও ইয়র্কশায়ারের বিপক্ষে দলের হয়ে খেলেন।

## খেলোয়াড়ী জীবন
২০০৮ সালের এশিয়া কাপে বাংলাদেশ দলের বিপক্ষে তার একদিনের আন্তর্জাতিকে অভিষেক ঘটে। এছাড়াও, ২০০৮ সালের এসিসি ট্রফি এলিট প্রতিযোগিতায় দলে প্রতিনিধিত্ব করেন।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ফাহাদসহ ১৫-সদস্যের চূড়ান্ত তালিকা প্রকাশ করে।

## তথ্যসূত্র

বিষয়শ্রেণী:আমিরাতি ক্রিকেটার
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
সাফিয়ান শরীফ

**সাফিয়ান শরীফ** (জন্ম: ২৪ মে, ১৯৯১) ইয়র্কশায়ারের হাডার্সফিল্ড এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। শরীফ ডানহাতে ব্যাটিংয়ে পারদর্শী। এছাড়াও তিনি ডানহাতে ফাস্ট-মিডিয়াম বোলিং করে থাকেন।

## প্রারম্ভিক জীবন
জুন, ২০১১ সালে অনুষ্ঠিত ২০১১-১৩ আন্তঃমহাদেশীয় কাপ প্রতিযোগিতায় নেদারল্যান্ডসের বিপক্ষে আন্তর্জাতিক ক্রিকেটে অভিষেক ঘটে। খেলায় তিনি ২৭ রানের বিনিময়ে ৪ উইকেট পান। পরের মাসেই এডিনবরার দ্য গ্রাঞ্জে অনুষ্ঠিত ২০১১ সালের ত্রি-দেশীয় সিরিজে আয়ারল্যান্ড ও শ্রীলঙ্কার বিপক্ষে অংশগ্রহণ করেন। ২০১১ সালের ক্লাইডেসডেল ব্যাংক ৪০ প্রতিযোগিতায় ইংল্যান্ডের কাউন্টি দলগুলোর বিপক্ষে চারটি লিস্ট এ ক্রিকেট খেলায় দলের প্রতিনিধিত্ব করেন।

সেপ্টেম্বর, ২০১১ সালে উইন্ডহকের ওয়ান্ডেরার্স ক্রিকেট গ্রাউন্ডে অনুষ্ঠিত ২০১১-১৩ আন্তঃমহাদেশীয় কাপ প্রতিযোগিতায় নামিবিয়ার বিপক্ষে খেলেন ও প্রথম-শ্রেণীর ক্রিকেটে অভিষিক্ত হন।

ফেব্রুয়ারি, ২০১২ সালে আন্তঃমহাদেশীয় কাপে সংযুক্ত আরব আমিরাতের বিপক্ষে তার দ্বিতীয় প্রথম-শ্রেণীর ক্রিকেটে অংশ নেন। ২০১২ সালের আইসিসি বিশ্ব টুয়েন্টি২০ বাছাইপর্বে স্কটল্যান্ড দলের অন্যতম সদস্য ছিলেন। সংযুক্ত আরব আমিরাতের বিপক্ষে সিরিজ জয় করে প্রতিযোগিতার মূল পর্বে খেলার সুযোগ পায় তার দল।

## আন্তর্জাতিক ক্রিকেট
আসন্ন বিশ্বকাপ ক্রিকেটের জন্য ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ তাদের ১৫-সদস্যের চূড়ান্ত তালিকা প্রকাশ করে। দলের অন্যতম সদস্য মনোনীত হন সাফিয়ান।

## তথ্যসূত্র

## বহিঃসংযোগ
*Safyaan Sharif at ESPNcricinfo
*Safyaan Sharif at CricketArchive

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:হাডার্সফিল্ড থেকে আগত ক্রিকেটার
বিষয়শ্রেণী:ব্রিটিশ এশীয় ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:কেন্টের ক্রিকেটার
জামি আল তাওয়ারিখ

**জামি আল তাওয়ারিখ** (; ; ), (*"Compendium of Chronicles"*) পারস্যে মোঙ্গল ইলখানাতে লিখিত সাহিত্য ও ইতিহাস গ্রন্থ। এর লেখক রশিদউদ্দিন হামাদানি (১২৪৭–১৩১৮)। তিনি ১৪শ শতাব্দীর শুরুতে এটি রচনা করেন। এর ব্যপ্তির কারণে একে "প্রথম বিশ্ব ইতিহাস" বলা হয়। এর তিনটি খন্ড ছিল। টিকে থাকা অংশগুলো মোট প্রায় ৪০০ পৃষ্ঠার মত। এর ফারসি, আরবি ও মোঙ্গল সংস্করণ রয়েছে। চীন থেকে ইউরোপ পর্যন্ত বিভিন্ন সংস্কৃতি ও গুরুত্বপূর্ণ ঘটনাবলির বিবরণ এতে রয়েছে। 

গ্রন্থের জাকজমকপূরণ চিত্রাঙ্কন ও হস্তলিপিতে কয়েকশত লিপিকার ও শিল্পীর প্রয়োজন ছিল। প্রায় ২০টি চিত্রায়িত কপি রশিদউদ্দিনের জীবদ্দশায় প্রস্তুত করা হয়েছিল। তবে গুলোর অল্প কিছু অংশ টিকে রয়েছে। সম্পূর্ণ কপি বর্তমানে পাওয়া যায় না। সবচেয়ে পুরনো কপিটি আরবি ভাষায়। এর অর্ধেক হারিয়ে গেছে। এডিনবার্গ বিশ্ববিদ্যালয় গ্রন্থাগারে একটি কপি রয়েছে। ইস্তানবুলের টোপকাপি প্রাসাদের গ্রন্থাগারে প্রথম যুগের দুটি ফারসি পান্ডুলিপি রয়েহে। এগুলো ইলখানাত শিল্প ও পারস্য অনুচিত্রের নিদর্শন।

## আরও দেখুন

* ফার্সি সাহিত্য
* ইসলামি শিল্প
* মুহাম্মাদের প্রতিকৃতি

## তথ্যসূত্র

* "Rashid al-Din Tabib", in Encyclopedia of Islam, Brill, 1960 (2nd edition)
* Allen, Terry, *Byzantine Sources for the Jāmi' al-tāwarīkh of Ra shīd Al-Dīn*, 1985, *Ars Orientalis*, Vol. 15, pp.&nbsp;121–136, 
* S. Blair, *A compendium of chronicles : Rashid al-Din’s illustrated history of the world*, 1995, 2006  (contains a complete set of the folios from Khalili collection, with discussion of the work as a whole)
* S. Blair and J. Bloom, *The Art and Architecture of Islam 1250–1800*, Yale University Press, 1994 
* Canby, Sheila R., *Persian Painting*, 1993, British Museum Press, 
* O. Grabar, *Mostly Miniatures: An Introduction to Persian Painting*, Princeton University Press, 2000 
* B. Gray, *Persian painting*, Macmillan, 1978 
* B. Gray, *The 'World history' of Rashid al-Din: A study of the Royal Asiatic Society manuscript*, Faber, 1978  
* 
* Min Yong Cho, *How land came into the picture: Rendering history in the fourteenth-century "Jami al-Tawarikh"*, 2008, ProQuest, , 
* D. T. Rice, Basil Gray (ed.), *The illustrations to the “World History”* of Rashid al-Din, Edinburgh University Press, 1976 
* A.Z.V. Togan, *The composition of the history of the Mongols by Rashid al-din*, Central Asiatic Journal, 1962, pp 60 – 72.

## বহিঃসংযোগ

***Online text**:
* Paul Lunde and Rosalind Mazzawi, A History of the World, *Saudi Aramco World*, January 1981, describing the copy now in the Khalil collection
* Folios from the Jami' al-tavarikh, Timeline of Art History, Metropolitan Museum of Art
* Edinburgh pages in an exhibition at Cambridge 

বিষয়শ্রেণী:সর্বজনীন ইতিহাসের বই
বিষয়শ্রেণী:ইলখানাত
বিষয়শ্রেণী:ফার্সি সাহিত্য
বিষয়শ্রেণী:পারস্য শিল্পকলা
বিষয়শ্রেণী:ভারতের ইতিহাস লিখন
প্লাসটেক

**প্লাসটেক** একটি তাইওয়ানি কম্পিউটার হার্ডওয়্যার কোম্পানি যা ১৯৮৬ সালে প্রতিষ্ঠিত হয়। এটি ইমেজ স্ক্যানার উৎপাদন করে থাকে, সেইসাথে সাম্প্রতিক বছরগুলিতে প্রতিষ্ঠানটি নজরদারি যন্ত্র তৈরি করে। তাদের মোবাইল অফিস, স্মার্ট অফিস, অপটিক ব্লক, অপটিক প্রো, অপটিক ফিল্ম, এবং অপটিক স্লিম লাইনের পণ্য রয়েছে।

## ইতিহাস
১৯৮৬ সালে প্রতিষ্ঠিত বিশ্বব্যাপী কোম্পানিটির সদর দফতর তাইওয়ানের তাইপে অবস্থিত। জার্মানি, ফ্রান্স, ইংল্যান্ড, মার্কিন যুক্তরাষ্ট্র, রাশিয়া, চীন, ব্রাজিল এবং ভারতে প্লাসটেকের শাখা রয়েছে। প্রতিষ্ঠানটির বিক্রয় নেটওয়ার্ক সমগ্র ইউরোপীয় ইউনিয়ন, উত্তর আমেরিকা, ব্রাজিল, রাশিয়া, তুরস্ক, ভারত, তাইওয়ান, চীন, সংযুক্ত আরব আমিরাত এবং সুইজারল্যান্ড জুড়ে বিস্তৃত। ওইএম সেক্টরে বৃহৎ বাজার শেয়ারের পাশাপাশি তাদের নিজস্ব ট্রেডমার্ক সহ, স্ক্যানার এবং নিরাপত্তা প্রযুক্তি বিশ্বব্যাপী পরিচিত এবং বিতরণ করা হয়।

কোম্পানিটি প্রতিষ্ঠার অল্প সময়ের মধ্যেই, প্লাস্টেক টেকনোলজি জিএমবিএইচ নামে জার্মান শাখা চালু করা হয়।

## পণ্যসমূহ
তাদের পণ্যের মধ্যে রয়েছে:

### স্ক্যানার
* ফিল্ম ও ফটো স্ক্যানার
* ফ্ল্যাটবেড স্ক্যানার
* ডকুমেন্ট স্ক্যানার
* কার্ড স্ক্যানার
* লিনাক্স স্ক্যানার
* নেটওয়ার্ক স্ক্যানার
* বই স্ক্যানার
* কিয়স্ক এবং টার্মিনাল স্ক্যানার
* পাসপোর্ট স্ক্যানার

### নিরাপত্তা সমাধান
* ওয়্যারলেস সিকিউরিটি সিস্টেম
* মোবাইল সিকিউরিটি
* প্লাস্টেক ক্যাপচার




## তথ্যসূত্র

## বহিঃসংযোগ

*

বিষয়শ্রেণী:তাইপে প্রতিষ্ঠিত কোম্পানি
বিষয়শ্রেণী:কম্পিউটার পেরিফেরাল কোম্পানি
বিষয়শ্রেণী:১৯৮৬-এ প্রতিষ্ঠিত কোম্পানি
বিষয়শ্রেণী:তাইওয়ানের ইলেকট্রনিক্স কোম্পানি
বিষয়শ্রেণী:তাইওয়ানী মার্কা
ব্যবহারকারী (কম্পিউটিং)

**ব্যবহারকারী** হল একজন ব্যক্তি যিনি একটি কম্পিউটার বা নেটওয়ার্ক সেবা ব্যবহার করেন। ব্যবহারকারী সাধারণত একটি সিস্টেম অথবা একটি সফটওয়্যার পণ্য ব্যবহার করেন কোন কারিগরি অভিজ্ঞতা ছাড়া। শক্তিশালী ব্যবহারকারী ব্যবহার করেন প্রোগ্রামের উন্নত বৈশিষ্ট্য যদিও তাদের কোন প্রোগ্রামিং এবং সিস্টেম প্রশাসনের প্রয়োজন নেই।

একজন ব্যবহারকারী প্রায়ই একটি ব্যবহারকারী একাউন্ট থাকে এবং সিস্টেমে তা ইউজারনেম বা ব্যবহারকারী নাম দ্বারা চিহ্নিত। ব্যবহারকারী সংজ্ঞার অন্যান্য ব্যবহার হল লগইন নাম, পর্দার নাম (স্ক্রীননেম), ডাক নাম (নিকনেম) এবং হ্যান্ডেল যা সিটিজেন ব্যান্ড রেশিওর সাথে মিলে যায় তা থেকে আনা হয়েছে।

কিছু সফটওয়্যার পণ্য অন্যান্য সিস্টেমে সেবা প্রদান করে এবং তাদের কোন সরাসরি এন্ড ইউজার (সর্বশেষ ব্যবহারকারী) নেই।

## আরো দেখুন
*নামহীন পোষ্ট
*ব্যবহারকারীর ভুল
*ব্যবহারকারী প্রতিনিধি
*ব্যবহারকারী অভিজ্ঞতা
*ব্যবহারকারী স্থান

## তথ্যসূত্র

## বহিঃসংযোগ
* computer.yourdictionary.com 

বিষয়শ্রেণী:কম্পিউটিং পরিভাষা
বিষয়শ্রেণী:ভোক্তা
ভাদুঘর শাহী মসজিদ

**ভাদুঘর শাহী মসজিদ** প্রাচীন সমতট অঞ্চলের অন্তর্গত ব্রাক্ষণবাড়িয়া জেলায় অবস্থিত। এই মসজিদ সম্মুখস্থ বিশাল ঈদগাহ ময়দানে ব্রাক্ষণবাড়িয়া জেলার দ্বিতীয় বৃহত্তম ঈদের জামাত অনুষ্ঠিত হয়।

## নির্মাণের ইতিহাস
পাক-ভারত উপমহাদেশে প্রায় ৭০০ বছর মুসলিম শাসন বিদ্যমান ছিল। যার মধ্যে মুঘল শাসকগণ অন্যতম। এই মুঘল শাসকগণের মধ্যে জিন্দাপীর বলে খ্যত মহিউদ্দিন মুহাম্মদ আওরঙ্গজেব আলমগীর (১৬৫৮-১৭০৭) অত্যন্ত খোদাভীরু শাসক হিসেবে পরিচিত ছিলেন। এই মহান বাদশাহ মহিউদ্দিন মুহাম্মদ আওরঙ্গজেব আলমগীর এর রাজত্বকালে ১০৮৪ হিজরি আনুমানিক ১৬৬৩ খ্রিষ্টাব্দে সে সময়কার সরাইল পরগণার জমিদার নুর এলাহী ইবনে মজলিশ শাহবাজের তত্ত্বাবধানে ঐতিহাসিক ভাদুঘর শাহী মসজিদ নির্মিত হয়।

## নির্মাণশৈলী
এক গম্বুজ বিশিষ্ট মসজিদটির আয়তন ৪৪ ফুট বাই ২৪ ফুট। দেয়ালের পুরুত্ব ৫ ফুট ৬ ইঞ্চি। ১২ ফুট বাই ৯ ফুট পরিমিত ভিতে স্থাপিত মিনারটির উচ্চতা ৭৫ ফুট। মসজিদের অভ্যন্তরীণ কারুকার্যের মথধ্য কলসের মধ্য হতে বের হয়ে আসা একটি করে হাত প্রসারিত অবস্থায় ছিল। যা অন্য কোন মসজিদে দেখা যায়নি। মসজিদে কালো পাথরে ফারসি ভাষায় লিপি রয়েছে। যা থেকে এর ইতিহাস জানা যায়।

## ইমামতি
ভাদুঘর শাহী মসজিদের প্রথম ইমাম হিসেবে দ্বায়িত্বপ্রাপ্ত হন বাদশাহ আলমগীরের শিক্ষক, তাফসীরাতে আহমদিয়া এবং নুরুল আনোয়ার এর মত বিখ্যাত গ্রন্থসমুহের লেখক শায়খ আহমদ ইবনে আবু সাঈদ ইবনে ওবায়দুল্লাহ আল হানাফী আস সিদ্দিকী [শায়খ মোল্লাজিউন (রহ)] এর যোগ্য উত্তরসূরি মাওলানা মোল্লা নাসিরউদ্দিন (রহ)। তিনি এই মসজিদের ইমাম এবং খতিবের দ্বায়িত্বপ্রাপ্ত হয়ে আসার পর আহলে সুন্নত ওয়াল জামাআত এর অনুসারীদের নিয়ে এ এলাকায় সুন্নীয়তের এক শান্তিপুর্ণ আবহ তৈরী করেন। তার যোগ্য উত্তরসূরি সুন্নী আলেমগণ বংশ পরম্পরায় অদ্যাবধি ভাদুঘর শাহী মসজিদের ইমাম ও খতিবের দ্বায়িত্ব পালন করে আসছেন।

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা 
## তথ্যসূত্র

বিষয়শ্রেণী:ব্রাহ্মণবাড়িয়া জেলার মসজিদ
লিটল বয়

**লিটল বয়** () হচ্ছে এক ধরনের পারমাণবিক অস্ত্রের সাংকেতিক নাম। এটিই দ্বিতীয় বিশ্ব যুদ্ধে ব্যবহৃত পারমাণবিক বোমা। এটি দিয়ে ১৯৪৫ সালের ৬ আগস্ট জাপানের হিরোশিমা নগরে বিস্ফোরণ ঘটানো হয়েছিল।

লিটল বয়:
তেজস্ক্রিয় পরমাণু: ইউরেনিয়াম-২৩৫
ওজন :৪,০০০০কেজি দৈর্ঘ্য:৯.৮৪ফুট পরিধি :২৮ 
বহনকারী বিমান:B29 সুপারফোর্টস
পাইলট:কর্নেল পল টিবেটস
বোমা পতনের সময় ৫৭সেকেন্ড
বিস্ফোরণের মাত্রা:১৩ কিলোটন TNT -এর সমতুল্য।
(SR)

## নামকরণ
ম্যানহাটন প্রোজেক্টের তিনটি পারমাণবিক বোমার নামকরণ করেছিলেন লস এলমস ল্যাবরেটরির প্রাক্তন শিক্ষার্থী রবার্ট সারবার। এগুলোর আকৃতির কারণে তিনি এই নামকরণ করেন।
## তথ্যসূত্র

বিষয়শ্রেণী:হিরোশিমা ও নাগাসাকিতে পারমাণবিক বোমাবর্ষণ
বিষয়শ্রেণী:লকহিড কর্পোরেশন
মুহাম্মদ নজিব আর-রুবাই

**মুহাম্মদ নজিব আর রুবাই** () (also spelled Al-Rubai) (১৯০৪-১৯৬৫) ছিলেন ইরাকের প্রথম রাষ্ট্রপতি। তিনি ১৯৫৮ সালের ১৪ জুলাই থেকে ১৯৬৩ সালের ৮ ফেব্রুয়ারি দায়িত্বপালন করেন।

১৯৫৮ সালে সংঘটিত অভ্যুত্থানে তিনি ও আবদুল করিম কাসেম অন্যতম নেতা ছিলেন। এই বিদ্রোহে রাজা দ্বিতীয় ফয়সাল, ইরাক ক্ষমতাচ্যুত হন। ১৯৫৯ সালের ৭ অক্টোবর বিশ বছর বয়সী সাদ্দাম হোসেন তাকে হত্যার ব্যর্থ চেষ্টা চালান।

আবদুল করিম কাসেম প্রধানমন্ত্রী হওয়ার পর অধিকাংশ ক্ষমতা তার হাতে নেন। রুবাই রাষ্ট্রপ্রধান ও সার্বভৌমত্ব কাউন্সিলের চেয়ারম্যান হন। এই কাউন্সিলে প্রত্যেক সম্প্রদায় থেকে প্রতিনিধি ছিল। রুবাই সুন্নি সম্প্রদায়ের প্রতিনিধি ছিলেন।

১৯৬৩ সালে আবদুস সালাম আরিফের নেতৃত্বে সংঘটিত অভ্যুত্থানে কাসেম ক্ষমতাচ্যুত হন। আর রুবাই রাজনীতি থেকে অবসর নেন। তিনি ১৯৬৫ সালে মৃত্যুবরণ করেন।

## তথ্যসূত্র

বিষয়শ্রেণী:১৯০৪-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:ইরাকের রাষ্ট্রপতি
খয়রা শিকরেপ্যাঁচা

**খয়রা শিকরেপ্যাঁচা** (), (বৈজ্ঞানিক নাম: *Ninox scutulata*) হচ্ছে Strigidae পরিবারের প্যাঁচার একটি প্রজাতি। এরা দক্ষিণ এশিয়ার ভারত এবং শ্রীলংকার পূর্ব থেকে পশ্চিমে ইন্দোনেশিয়া এবং দক্ষিণ চীন পর্যন্ত অঞ্চলের স্থায়ী বাসিন্দা।

বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত।

খয়রা শিকরেপ্যাঁচার বৈজ্ঞানিক নামের অর্থ *হীরাখচিত নিশাচর* (গ্রিক: *nox* = বহু, *scutulata* = হীরা আকৃতির)।
## চিত্রশালা

File:NinoxObscurusIbis.jpg
File:Brown Hawk Owl (Ninox scutulata) at Samsing, Duars, West Bengal W IMG 5936.jpg


## তথ্যসূত্র

## পাঠ
* 

## বহিঃসংযোগ

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভুটানের পাখি
বিষয়শ্রেণী:চীনের পাখি
বিষয়শ্রেণী:নিনক্স
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:১৮২২-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
হলুদ পাহাড়ি কচ্ছপ

**হলুদ পাহাড়ি কচ্ছপ** (চাকমা ভাষা: **পারবো ডুর**) (), (বৈজ্ঞানিক নাম: *Indotestudo elongata*)হচ্ছে একটি কচ্ছপের প্রজাতি। এটি ভারত, নেপাল, চীন, মায়ানমার, লাওস, থাইল্যান্ড, কম্বোডিয়া, ভিয়েতনাম, মালয়েশিয়া এবং বাংলাদেশে পাওয়া যায়।
 
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বাংলাদেশে বিস্তৃতি
বাংলাদেশের লাউয়াছড়া জাতীয় উদ্যানে এই প্রজাতির কচ্ছপ পাওয়া যায়।

## তথ্যসূত্র

## পাঠ

বিষয়শ্রেণী:ভারতের সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:বাংলাদেশের কচ্ছপ
বিষয়শ্রেণী:বাংলাদেশের উভচর
বিষয়শ্রেণী:ভারতের কচ্ছপ
বিষয়শ্রেণী:১৮৫৩-এ বর্ণিত সরীসৃপ
বিষয়শ্রেণী:মিয়ানমারের সরীসৃপ
বিষয়শ্রেণী:কম্বোডিয়ার সরীসৃপ
বিষয়শ্রেণী:চীনের সরীসৃপ
বিষয়শ্রেণী:লাওসের সরীসৃপ
বিষয়শ্রেণী:মালয়েশিয়ার সরীসৃপ
বিষয়শ্রেণী:নেপালের সরীসৃপ
বিষয়শ্রেণী:থাইল্যান্ডের সরীসৃপ
বিষয়শ্রেণী:ভিয়েতনামের সরীসৃপ
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
লাল-মুকুটি কড়ি কাইট্টা

**লাল-মুকুটি কড়ি কাইট্টা** বা **আদি কড়ি কাইট্টা** (), *([[বৈজ্ঞানিক নাম]]: *'Batagur kachuga*')* হচ্ছে *[[বাটাগুড়]]* গণের কচ্ছপের একটি মহাবিপন্ন প্রজাতি। এটি ভারত, মায়ানমার এবং বাংলাদেশে পাওয়া যায়।
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## তথ্যসূত্র

## পাঠ

বিষয়শ্রেণী:ভারতের সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:বাংলাদেশের কচ্ছপ
বিষয়শ্রেণী:বাংলাদেশের উভচর
বিষয়শ্রেণী:ভারতের কচ্ছপ
বিষয়শ্রেণী:মিয়ানমারের সরীসৃপ
বিষয়শ্রেণী:১৮৩১-এ বর্ণিত সরীসৃপ
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
বড় কড়ি কাইট্টা

**বড় কড়ি কাইট্টা** বা **বড় কড়ি কাছিম** বা **ভাইটাল কাইট্টা** () (বৈজ্ঞানিক নাম: ***Pangshura smithii***) হচ্ছে কচ্ছপের একটি প্রজাতি। এটি ভারত, পাকিস্তান এবং বাংলাদেশে পাওয়া যায়।
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## তথ্যসূত্র

## বহিঃসংযোগ
* 
* http://itgmv1.fzk.de/www/itg/uetz/herp/photos/Kachuga_smithi.jpg

বিষয়শ্রেণী:ভারতের সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:বাংলাদেশের কচ্ছপ
বিষয়শ্রেণী:বাংলাদেশের উভচর
বিষয়শ্রেণী:ভারতের কচ্ছপ
বিষয়শ্রেণী:পাকিস্তানের সরীসৃপ
বিষয়শ্রেণী:১৮৬৩-এ বর্ণিত সরীসৃপ
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
এশীয় শিলা কচ্ছপ

**বড় শিলা কচ্ছপ** বা **এশীয় শিলা কচ্ছপ** (), (বৈজ্ঞানিক নাম: *Manouria emys*)হচ্ছে একটি কচ্ছপের প্রজাতি। এটি ভারত, চীন, মায়ানমার, লাওস, থাইল্যান্ড, কম্বোডিয়া, ভিয়েতনাম, মালয়েশিয়া, ইন্দোনেশিয়া এবং বাংলাদেশে পাওয়া যায়।
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## তথ্যসূত্র

বিষয়শ্রেণী:ভারতের সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:বাংলাদেশের কচ্ছপ
বিষয়শ্রেণী:বাংলাদেশের উভচর
বিষয়শ্রেণী:ভারতের কচ্ছপ
বিষয়শ্রেণী:১৮৪৪-এ বর্ণিত সরীসৃপ
বিষয়শ্রেণী:মিয়ানমারের সরীসৃপ
বিষয়শ্রেণী:ভিয়েতনামের সরীসৃপ
বিষয়শ্রেণী:কম্বোডিয়ার সরীসৃপ
বিষয়শ্রেণী:থাইল্যান্ডের সরীসৃপ
বিষয়শ্রেণী:ইন্দোনেশিয়ার সরীসৃপ
বিষয়শ্রেণী:মালয়েশিয়ার সরীসৃপ
কম্পিউটারের রূপগত গঠনবৈশিষ্ট্য

থাম্ব|হার্ডড্রাইভ ফ্যাক্টর

থাম্ব|ভিআইএ- ছোট-আইটিএক্স নিছনি ফ্যাক্টর
কম্পিউটিং বা পরিগণনের আলোচনায় **রূপগত গঠনবৈশিষ্ট্য** (Form factor ফর্ম ফ্যাক্টর) বলতে কোনও পরিগণক যন্ত্রের (কম্পিউটার) মাতৃপাটাতনের (মাদারবোর্ড) রূপগত গঠনবৈশিষ্ট্যের বিস্তারিত বিবরণকে বোঝায়, যে বিবরণে মাতৃপাটাতনটির আকার, আকৃতি, সরবরাহকৃত বিদ্যুৎশক্তির ধরন, বিভিন্ন যন্ত্রাংশ বসানোর জায়গার অবস্থান, পেছনের ফলকে (ব্যাকপ্যানেল) প্রবেশদ্বার বা পোর্টের সংখ্যা ও অবস্থান, ইত্যাদির সুনির্দিষ্ট উল্লেখ থাকে। বিশেষত আইবিএম পিসির সাথে সঙ্গতিপূর্ণ কম্পিউটার উৎপাদন শিল্পে প্রমিত রূপগত গঠনবৈশিষ্ট্য ব্যবহার করা হয়, ফলে বিভিন্ন প্রতিযোগী প্রস্তুতকারকদের দ্বারা উৎপাদিত ও বিভিন্ন প্রজন্মের কম্পিউটারের মধ্যে কম্পিউটারের যন্ত্রাংশগুলির প্রতিস্থাপনযোগ্যতা নিশ্চিত হয়। অন্যদিকে ব্যবসায়িক প্রতিষ্ঠানগুলিতে কম্পিউটিংয়ের ক্ষেত্রে সেবক পরিগণক যন্ত্রগুলিকে (সার্ভার মডিউল) বিদ্যমান তাকে বসানোর (র‍্যাকমাউন্ট) ব্যবস্থার সাথে খাপ খাবে কি না, তা রূপগত গঠনবৈশিষ্ট্য নিশ্চিত করে। প্রথাগতভাবে সবচেয়ে গুরুত্বপূর্ণ বিবরণ হল হল মাদারবোর্ডের রূপগত গঠনবৈশিষ্ট্যগুলির বিবরণ, যা সাধারণত কম্পিউটারের ধারকবাক্সের (কেস) আকার-আকৃতি বা রূপগত গঠনবৈশিষ্ট্য নির্ধারণ করে। ক্ষুদ্র রূপগত গঠনবৈশিষ্ট্যের কম্পিউটারও তৈরি এবং ব্যবহৃত হয়ে থাকে।

## আরও দেখুন
* হার্ড ডিস্ক ড্রাইভের রূপগত গঠনবৈশিষ্ট্য
* ছোট আকৃতির গঠন উপাদান

## তথ্যসূত্র

## বহিঃসংযোগ
* The official Intel Form factors website containing form factor descriptions


বিষয়শ্রেণী:কম্পিউটিং তুলনা
কম্পিউটারের শ্রেণি

কম্পিউটারকে ভাগ করা যায় অনেকভাবে। কিছু সাধারণ প্রকারভেদ নিচে দেওয়া হল:

## আকারের দিক থেকে প্রকারভেদ
### ব্যক্তিগত কম্পিউটার বা মাইক্রোকম্পিউটার

এই শ্রেণিতে আছে:

* **[[ডেস্কটপ কম্পিউটার]]**
* **কার কম্পিউটারের মধ্যে ([[কারপুটার্স]])**
* **[[ভিডিও গেইম কনসোল]]**

মোবাইল যন্ত্রপাতি:

* **[[ল্যাপটপ]] এবং [[নোটবুক কম্পিউটার]]
* **ট্যাবলেট কম্পিউটার**
* **স্মার্টফোন, স্মার্টবুক, পিডিএ এবং পালমটপ**
* **প্রোগ্রাম সক্ষম ক্যালকুলেটর**
* **হ্যান্ডহেল্ড গেম কনসোল**

=== সুপার কম্পিউটার ===










== কার্যক্ষমতার দিক থেকে প্রকারভেদ ==

* সার্ভার
* [[ওয়ার্কস্টেশন]]
* তথ্য যন্ত্রপাতি
* গ্রথিত কম্পিউটারxxxxc

== গতি এবং কম্পিউটিং পাওয়ারের উপর ভিত্তি করে কম্পিউটারের প্রকারভেদ ==
[[চিত্র:SZ 福田 Futian 深圳圖書館 Shenzhen Library Dec-2017 IX1 computer room.jpg|থাম্ব|একটি গ্রন্থাগারে সর্বসাধারণের ব্যবহারের জন্য কম্পিউটার ]]
গতি এবং কম্পিউটিং পাওয়ারের উপর ভিত্তি করে কম্পিউটারের প্রকারভেদ নিম্নরূপ:
* **পার্সোনাল কম্পিউটার (PC):** সিঙ্গেল ইউজার কম্পিউটার যার মাইক্রোপ্রসেসরের ক্ষমতা মধ্যমানের
* **ওয়ার্কস্টেশন:** এটিও সিঙ্গেল ইউজার কম্পিউটার তবে এর মাইক্রোপ্রসেসর পার্সোনাল কম্পিউটারের তুলনায় শক্তিশালী
* **মিনি কম্পিউটার:** এটি একটি মাল্টি ইউজার কম্পিউটার সিস্টেম যা শত শত ইউজার সাপোর্ট করতে পারে
* **মেইনফ্রেম কম্পিউটার:** এটিও মাল্টি ইউজার কম্পিউটার তবে এর সফটওয়্যার টেকনোলজি [[মিনি কম্পিউটার]] থেকে ভিন্ন
* **সুপার কম্পিউটার:''' বর্তমান বিশ্বে সবথেকে শক্তিশালী কম্পিউটার যা অনেকগুলো মাইক্রোপ্রসেসরের সাহায্যে তৈরি এবং একসাথে লক্ষ লক্ষ ইন্সট্রাকশন এক্সিকিউট করতে পারে।

## আরো দেখুন
* কম্পিউটার আয়তন বিষয়শ্রেণীর তালিকা

## তথ্যসূত্র


## বহিঃসংযোগ
Four types of Computers 

Types of Computer
বাঁশবাড়িয়া ইউনিয়ন, দশমিনা

**বাঁশবাড়িয়া** বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।

## আয়তন
বাঁশবাড়িয়া ইউনিয়নের আয়তন ৮,৯৪০ একর।
## অবস্থান ও সীমানা

দশমিনা উপজেলার উত্তর পূর্বাংশে বাঁশবাড়িয়া ইউনিয়নের অবস্থান। এ ইউনিয়নের উত্তরে কালাইয়া ইউনিয়ন, পূর্বে তেতুলিয়া নদী, দক্ষিণে দশমিনা ইউনিয়নএবং পশ্চিমে বহরমপুর ইউনিয়ন অবস্থিত।

## প্রশাসনিক কাঠামো
বাঁশবাড়িয়া ইউনিয়ন দশমিনা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
* চর হোসনাবাদ
* দক্ষিণ দাসপাড়া
* গছানী
* ঢনঢনিয়া
* বাঁশবাড়িয়া

## জনসংখ্যার উপাত্ত
২০১১ সালের আদমশুমারি অনুযায়ী বাঁশবাড়িয়া ইউনিয়নের মোট জনসংখ্যা ১৮,২৫৯ জন। এর মধ্যে পুরুষ ৮,৮৫০ জন এবং মহিলা ৯,৪০৯ জন। মোট পরিবার ৪,১৭০টি।

## শিক্ষা
২০১১ সালের আদমশুমারি অনুযায়ী বাঁশবাড়িয়া ইউনিয়নের সাক্ষরতার হার ৫১.৫%। এ ইউনিয়নে ১টি কলেজ, ২টি  মাধ্যমিক বিদ্যালয়, ৩টি মাদ্রাসা, ১৯টি প্রাথমিক বিদ্যালয় এবং ১টি কিন্ডারগার্টেন রয়েছে।

## শিক্ষা প্রতিষ্ঠান
;কলেজ
* সরকারি আবদুর রশিদ তালুকদার ডিগ্রী কলেজ

;মাদ্রাসা
* চরহোসনাবাদ সিনিয়র মাদ্রাসা
* বাঁশবাড়িয়া আলিয়া মাদ্রাসা

;মাধ্যমিক বিদ্যালয়
* গছানী মাধ্যমিক বিদ্যালয়
* বাংলাবাজার মাধ্যমিক বিদ্যালয়

;প্রাথমিক বিদ্যালয়
* গছানী সরকারি মডেল প্রাথমিক বিদ্যালয়
* দঃ পঃ গছানী সরকারি প্রাথমিক বিদ্যালয়
* মধ্য গছানী সরকারি প্রাথমিক বিদ্যালয়
* দঃ পূঃ গছানী সরকারি প্রাথমিক বিদ্যালয়
* ঢনঢনিয়া সরকারি প্রাথমিক বিদ্যালয়
* চরহোসনাবাদ সরকারি প্রাথমিক বিদ্যালয়
* বাংলঅবাজার সরকারি প্রাথমিক বিদ্যালয়
* দঃ দাসপাড়া সরকারি প্রাথমিক বিদ্যালয়
* মধ্য বাঁশবাড়িয়া সরকারি প্রাথমিক বিদ্যালয়
* বাঁশবাড়িয়া মডেল সরকারি প্রাথমিক বিদ্যালয়
* উত্তর বাঁশবাড়িয়া সরকারি প্রাথমিক বিদ্যালয়
* দঃ বাঁশবাড়িয়া সরকারি প্রাথমিক বিদ্যালয়

;কিন্ডারগার্টেন
*

## উল্লেখযোগ্য ব্যক্তি
* কবির খা, চলচ্চিত্র অভিনেতা।

## আরও দেখুন
* দশমিনা উপজেলা
* দশমিনা থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:দশমিনা উপজেলার ইউনিয়ন
দ্বিতীয় ফিতনা

**দ্বিতীয় ফিতনা** বা **দ্বিতীয় মুসলিম গৃহযুদ্ধ** ছিল উমাইয়া খিলাফতের প্রথমদিকে সংঘটিত রাজনৈতিক ও সামরিক বিশৃঙ্খলা। প্রথম উমাইয়া খলিফা প্রথম মুয়াবিয়ার মৃত্যুর পর এই বিশৃঙ্খলা সৃষ্টি হয়। ইতিহাসবিদরা মতভেদে ৬৮০ বা ৬৮৩ সালকে এর সূচনা এবং ৬৮৫ থেকে ৬৯২ সালের মধ্যে এর সমাপ্তি বিবেচনা করেন। এসময় কারবালার যুদ্ধ ;  আবদুল্লাহ ইবনুল জুবায়েরের বিদ্রোহ ; মুখতার আল সাকাফির বিদ্রোহ ও নাজদা ইবনে আমিরুল হানাফির বিদ্রোহ সংঘটিত হয়। দিতীয় ফিতনার সময়ে নিয়ন্ত্রিত অঞ্চল : 

১ .কুফা : মুখতার আল সাকাফি 

২. ইয়ামামা : নাজদা ইবনে আমিরুল হানাফি 

৩.  হেজাজ : আব্দুল্লাহ ইবনে যুবায়ের 

৪. সিরিয়া ও মিশর : আব্দুল মালিক ইবনে মারওয়ান

## বিস্তারিত
বিদ্রোহের শুরু ও শেষ হওয়ার সময় নিয়ে মতপার্থক্য আছে। কেউ কেউ ৬৮০ সালে প্রথম মুয়াবিয়ার মৃত্যুর পরের সময় থেকে এর সূচনা ধরেন। অন্য মতে তার পুত্র খলিফা প্রথম ইয়াজিদের মৃত্যুর বছর ৬৮৩ কে সূচনা ধরা হয়। সমাপ্তিকাল ৬৮৫ (খলিফা আবদুল মালিক ইবনে মারওয়ানের অভিষেক) থেকে ৬৯২ (আবদুল্লাহ ইবনে জুবায়েরের মৃত্যু ও তার বিদ্রোহের সমাপ্তি) এর মধ্যে ধরা হয়। সাধারণভাবে ৬৮০ - ৬৯২ সময়কে ব্যবহার করা হয়।

দ্বিতীয় ফিতনার সময় মুসলিম বিশ্বে জটিল অবস্থা বিরাজ করছিল। এসময় বেশ কিছু ঘটনা ঘটে। এসবের মধ্যে সরাসরি সম্পর্ক ছিল বলে প্রতীয়মান হয় না। গুরুত্বপূর্ণ ঘটনাগুলোর একটি সংক্ষিপ্ত বিবরণ নিম্নরূপে দেয়া যেতে পারে।

৬৮০ সালে প্রথম উমাইয়া খলিফা প্রথম মুয়াবিয়ার মৃত্যুর পর তার পুত্র প্রথম ইয়াজিদ খলিফা হন। মুহাম্মদ  এর দৌহিত্র ও সাবেক খলিফা আলি ইবনে আবি তালিবের পুত্র হুসাইন ইবনে আলির সমর্থকদের কাছ থেকে প্রথম ইয়াজিদের বিরুদ্ধে প্রতিবাদ আসে। কারবালার যুদ্ধে হুসাইনসহ অনেকেই উমাইয়া সেনাদের হাতে নিহত হন। এই যুদ্ধকে প্রায়ই সুন্নি ও শিয়াদের মধ্যকার চূড়ান্ত ভাঙন হিসেবে ধরা হয়। কারবালার দিনকে শিয়ারা বিশেষ গুরুত্ব দিয়ে থাকে।

এসকল ঘটনার পর ইয়াজিদ আবদুল্লাহ ইবনে জুবায়েরের বিদ্রোহের মুখোমুখি হন। আবদুল্লাহ ইবনে জুবায়ের ছিলেন সাহাবি জুবায়ের ইবনে আওয়াম ও আসমা বিনতে আবি বকরের পুত্র। বিভিন্ন কারণে উমাইয়া শাসনের প্রতি অসন্তুষ্ট ব্যক্তিরা তার বিদ্রোহকে সমর্থন করে। ৬৮৩ সালে প্রথম ইয়াজিদ ও তার পুত্র দ্বিতীয় মুয়াবিয়ার আকস্মিক মৃত্যুর পর আবদুল্লাহ ইবনে জুবায়ের খলিফা হিসেবে ব্যাপক সমর্থন লাভ করেন। তিনি তার শাসনের বিরোধীদের প্রতিহত করতে সচেষ্ট হন। সিরিয়ায় প্রথম মুয়াবিয়ার এক ভাই সম্পর্কিত ব্যক্তি মারওয়ান ইবনে হাকিম নিজেকে খলিফা ঘোষণা করেন। সংক্ষিপ্তকাল শাসনের পর মারওয়ান ৬৮৫ সালে মৃত্যুবরণ করলে তার পুত্র আবদুল মালিক ইবনে মারওয়ান তার উত্তরসুরি হন। ৬৮৪ সালে মধ্য আরবে খারিজি বিদ্রোহীরা স্বাধীন রাষ্ট্র স্থাপন করলে আবদুল্লাহ ইবনে জুবায়ের তিহামাহ ও হেজাজ অঞ্চলে বিচ্ছিন্ন হয়ে পড়েন।

ইরাক ও ইরানে এরপর অন্যান্য খারিজিদের উত্থান হয়। এসময় হুসাইন ইবনে আলির মৃত্যুর প্রতিশোধ নেয়া এবং আলির অন্য পুত্রদের মধ্যে কাউকে খলিফার পদে বসানোর জন্য শিয়ারা বিদ্রোহ করে। আবদুল মালিকের সমর্থক সিরিয়ান সেনারা শৃঙ্খলা ফিরিয়ে আনে। তিনি সব বিদ্রোহ দমনে সফল হন। তার সেনারা মক্কা অবরোধ করলে এরপর আবদুল্লাহ ইবনে জুবায়ের সেনাদের হাতে নিহত হন।

## আরও দেখুন
* প্রথম ফিতনা
* ফিতনা (শব্দ)
* কারবালার যুদ্ধ 
* আবদুল্লাহ ইবনে জুবায়েরের বিদ্রোহ

## তথ্যসূত্র

*Karen Armstrong: *Islam: A Short History*. New York: The Modern Library, 2002, 2004  



বিষয়শ্রেণী:দ্বিতীয় ফিতনা
বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
মিনি কম্পিউটার

একটি মিনিকম্পিউটার বা কথ্যরূপে মিনি, হল ছোট কম্পিউটারের একটি শ্রেণী যা ১৯৬০ দশকের মধ্যভাগে তৈরী করা হয়েছিল এবং আইবিএমের মেইনফ্রেম ও মধ্যম আকারের কম্পিউটার এবং অন্যান্য সরাসরি প্রতিযোগীদের থেকে কম বিক্রি হয়েছিল। ১৯৭০ সালে পরিচালিত হওয়া একটি পরিসংখ্যানে দ্য নিউ ইয়র্ক টাইম প্রস্তাব করে একটি পরিসংখ্যানধৃত সংজ্ঞা যাতে বলা হয় মিনিকম্পিউটার হল এমন একটি মেশিন যার দাম ২৫০০০ ডলারের নিচে, যাতে টেলিপ্রিন্টারের মত ইনপুট এবং আউটপুট যন্ত্র রয়েছে, যাতে ৪কে শব্দের মেমোরি আছে এবং যা উচ্চ স্তরের ভাষা (ফোরট্রান, বেসিক) চালাতে সক্ষম। শ্রেণীটি সফটওয়্যার নকশা এবং অপারেটিং সিস্টেমের দ্বারা একটি আলাদা বৈশিষ্ট্য গঠন করতে সক্ষম হয়। এগুলো নকশা করা হয়েছিল নিয়ন্ত্রণ, যন্ত্রোৎপাদন বা সঙ্গীত বিন্যাস, মানব পারস্পরিক ক্রিয়া, এবং যোগাযোগের সুইচিয়ের জন্য। যা গণনা এবং সংরক্ষণের কার্য থেকে আলাদাভাবে ব্যবহৃত হত। অনেকগুলো পরোক্ষভাবে অরিজিনাল ইকুইপমেন্ট ম্যানুফেকচারাস (ওইএম) বিক্রি হয়েছিল সর্বশেষ ধাপের ব্যবহারিক কাজের জন্য। মিনিকম্পিউটারের দুই দশকের (১৯৬৫-১৯৮৫) চলার পথে প্রায় ১০০ কোম্পানি গঠন হয়েছিল এবং তাদের মধ্যে অর্ধ ডজনই শুধু রয়ে গিয়েছিল।

যখন একক চিপের সিপিইউ আসা শুরু করল যার শুরু হয়েছিল ইন্টেল ৪০০৪ দিয়ে ১৯৭১ সাল। এটির উদ্ভাবক ছিলেন মার্কিন যুক্তরাষ্ট্রের টেড হফ, স্ট্যান মেজর, ফেডরিকো ফ্যাগিন এবং জাপানের মাসাতোশি শিমা। মিনি কম্পিউটার সংজ্ঞাটি ব্যবহার করা হত এমন একটি মেশিনকে বোঝাতে যা কম্পিউটার জগতে মধ্যম সারির, যা মাইক্রোকম্পিউটার এবং মেইনফ্রেম কম্পিউটারের মাঝে রয়েছে। বর্তমানে "মিনিকম্পিউটার" সংজ্ঞাটি কম ব্যবহৃত হয়। বর্তমানে এই শ্রেণীকে বোঝাতে "মধ্যমসারির কম্পিউটার" নামটি বেশি ব্যবহৃত হয়। যেমন উচ্চ মাপের এসপিএআরসি, পাওয়ার আর্কিটেকচার এবং ইটানিয়াম ভিত্তিক সিস্টেম যেগুলো ওরাকল, আইবিএম এবং হিউলেট-প্যাকার্ড হতে আগত।

## আরো দেখুন
**[[The Soul of a New Machine]]*&nbsp;– about the development of Data General’s Eclipse/MV minicomputers in the early 1980s
*চার্লস ব্যবেজ ইনস্টিটিউট
*কম্পিউটিং হার্ডওয়্যারের ইতিহাস (১৯৬০-বর্তমান)
*সুপার মিনি কম্পিউটার

## তথ্যসূত্র


## বহিঃসংযোগ

*Early mini computers , still runnable in a German computer museum
*A list of Minicomputers

*মিনি কম্পিউটার
বিষয়শ্রেণী:কম্পিউটারের শ্রেণি
বিষয়শ্রেণী:মার্কিন উদ্ভাবন
বিষয়শ্রেণী:মিনিকম্পিউটার
ফাখের যুদ্ধ

**ফাখের যুদ্ধ** ৭৮৬ সালের ১১ জুন সংঘটিত হয়। এর এক পক্ষে ছিল খলিফা আল মনসুরের পুত্র সুলাইমান ইবনে আবি জাফরের অধীন আব্বাসীয় বাহিনী এবং অন্যপক্ষে ছিল হাসান ইবনে আলির এক নাতি হুসাইন ইবনে আলির অধীন বিদ্রোহী দল। আব্বাসীয় সেনারা মক্কার কাছে ফাখে বিদ্রোহীদের পরাজিত করে। বিদ্রোহের নেতা হুসাইনকে পরিবারের অন্যান্য অনেক সদস্যসহ হত্যা করা নয়। আলি বংশের এক সদস্য ইদ্রিস ইবনে আবদুল্লাহ যুদ্ধক্ষেত্র থেকে পালিয়ে মাগরেব চলে যান এবং সেখানে ইদ্রিসি রাজবংশ প্রতিষ্ঠা করেন।

## তথ্যসূত্র

* 

বিষয়শ্রেণী:মক্কার ইতিহাস
বিষয়শ্রেণী:আব্বাসীয় খিলাফতের বিরুদ্ধে বিদ্রোহ

বিষয়শ্রেণী:৭৮৬
বিষয়শ্রেণী:মদিনার ইতিহাস
সরকারি আবদুর রশিদ তালুকদার ডিগ্রী কলেজ

**সরকারি আবদুর রশিদ তালুকদার ডিগ্রী কলেজ** বরিশাল বিভাগের পটুয়াখালী জেলার দশমিনা উপজেলায় অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত। এই কলেজটি ২০১৮ সালে সরকারিকরণ করা হয়।

## অবকাঠামো
কলেজটির ২ টি পাকা ভবন এবং ৩টি আধাপাকা ভবন রয়েছে

## বিভাগ সমূহ
এখানে একাদশ থেকে ডিগ্রী পর্যন্ত বিজ্ঞান, মানবিক ও ব্যবসা শিক্ষা বিষয়ে সহ কারিগরী বিভাগ রয়েছে। এছাড়া এখানে উন্মুক্ত শাখা রয়েছে।

## অন্যান্য অবকাঠামোগত সুযোগ সুবিধাসমূহ
আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ, গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী, সাংস্কৃতিক আয়োজন।

## তথ্যসূত্র

## বহিঃসংযোগ
*বরিশাল বোর্ড

বিষয়শ্রেণী:পটুয়াখালী জেলার মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:১৯৯৪-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:দশমিনা উপজেলা
বিজয় স্মরণী কলেজ

**বিজয় স্মরণী বিশ্ববিদ্যালয় কলেজ** চট্টগ্রাম জেলার সীতাকুণ্ডের ভাটিয়ারীতে অবস্থিত শিক্ষাপ্রতিষ্ঠান। এই কলেজটি বাংলাদেশ জাতীয় বিশ্ববিদ্যালয় এর অধিভুক্ত।

## প্রতিষ্ঠার পটভূমি
চট্টগ্রাম মহানগরীর বর্ধিত এলাকা ভাটিয়ারীতে ১৯৯৩ সালে বিদ্যানুরাগী কিছু মানুষের ঐকান্তিক প্রচেষ্টায় প্রায় তিন একর ভূমির উপর প্রতিষ্ঠিত হয় বিজয় স্মরণী কলেজ। বাংলাদেশ মিলিটারী একাডেমী (বিএমএ)-এর পশ্চিমে ঢাকা -চট্টগ্রাম মহাসড়ক ও রেল পথের মধ্যবর্তী স্থানে এ প্রতিষ্ঠানটির অবস্থান।

মাত্র তিরানব্বই জন শিক্ষার্থী নিয়ে যাত্রা শুরু করে আজকে প্রতিষ্ঠানটি হাজারো শিক্ষার্থীর পদভারে মুখরিত। এলাকার বিদ্যানুরাগীদের আশার প্রতিফলন ঘটিয়ে প্রতিষ্ঠানটি সীতাকুন্ডের দক্ষিণাঞ্চলের উচ্চ শিক্ষার অন্যতম বিদ্যাপীঠে পরিণত হয়েছে। উচ্চ মাধ্যমিক স্তর চালু হয় ১৯৯৩ সালে, স্নাতক (পাস) চালু হয় ১৯৯৯ সালে এবং সর্বশেষ স্নাতক (সম্মান) কোর্স চালু হয় ২০১০- ২০১১ শিক্ষাবর্ষ হতে।

বাংলাদেশের মুক্তিযুদ্ধের বিজয়কে স্মরণীয় বরণীয় করে রাখতে এ কলেজের নাম ‘‘বিজয় স্মরণী কলেজ’’। প্রতিষ্ঠাকালীন পরিচালনা পরিষদের প্রধান ছিলেন প্রফেসর আবদুর রহিম চৌধুরী।

পরবর্তীকালে এ কলেজে অধ্যক্ষ হিসেবে যোগ দেন (বর্তমান জাতীয় বিশ্ববিদ্যালয়ের ডেপুটি কন্ট্রোলার) মোঃ নুর হোসেন চৌধুরী, চট্টগ্রাম শিক্ষাবোর্ডের অবসরপ্রাপ্ত চেয়ারম্যান প্রফেসর রণজিত কুমার ধর এবং চট্টগ্রাম টিচার্স ট্রেনিং কলেজের অবসরপ্রাপ্ত অধ্যক্ষ প্রফেসর সবুক্তগীন মাহমুদ।

## অবকাঠামো

কলেজটির ৩টি পাকা ভবন এবং ১টি আধাপাকা ভবন রয়েছে। দুটি ভবন সরকারের শিক্ষামন্ত্রণালয়ের ফ্যাসিলিটিজ ডিপার্টমেন্ট কর্তৃক নির্মিত এবং একটি ভবন নিজস্ব তহবিলে নির্মিত।

## বিভাগ সমূহ
এখানে বিজ্ঞান, মানবিক ও ব্যবসায় শিক্ষা বিষয়ে ১০টি বিভাগ রয়েছে অধ্যয়ন করার জন্য।

## অন্যান্য অবকাঠামোগত সুযোগ সুবিধাসমূহ
আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী ও সাংস্কৃতিক আয়োজন।

## আরও দেখুন
* সীতাকুণ্ড উপজেলার শিক্ষাপ্রতিষ্ঠানের তালিকা

## তথ্যসূত্র

বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:১৯৯৩-এ প্রতিষ্ঠিত
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
গছানী মাধ্যমিক বিদ্যালয়

**গছানী মাধ্যমিক বিদ্যালয়** পটুয়াখালী জেলার দশমিনা উপজেলার বাঁশবাড়িয়া এর একটি সুনাম ধন্য ঐতিহাসিক মাধ্যমিক বিদ্যালয়।

## ইতিহাস
বিদ্যালয়টি ১৯৫৩ সালে স্থানীয় কিছু গণ্যমান্য ও সম্পদশালী ব্যক্তিবর্গের উদ্যোগে প্রতিষ্ঠিত হয়। এটি তখন '**নিম্ন মাধ্যমিক বিদ্যালয়**' হিসেবে যাত্রা শুরু করে।

## স্কুল পরিচিতি
প্রতিষ্ঠানের স্কুল শাখায় ষষ্ঠ শ্রেণি থেকে দশম শ্রেণী পর্যন্ত পাঠদান করা হয়। নবম ও দশম শ্রেণীতে রয়েছে বিজ্ঞান,ব্যাবসায় শিক্ষা এবং মানবিক বিভাগ।

## রোভার স্কাউট
থাম্ব|252x252পিক্সেল
প্রতিষ্ঠানে রয়েছে রোভার স্কাউট এর একটি ইউনিট। ইউনিট পরিচালনায় রয়েছেন সহকারী শিক্ষক মোহাম্মদ শাহজাহান মিয়া, যিনি একজন প্রশিক্ষণ প্রাপ্ত ইউনিট লিডার।

## ক্রিয়া
পড়াশুনার পাশাপাশী খেলাধুলা সহ অনন্যা ক্রিয়া কার্যক্রম পরিচালিত হয়ে থাকে।

## ক্লাব সমূহ
শিক্ষার্থীদের জন্য চালু আছে বিভিন্ন ক্লাব। যেমন-

* বক্তৃতা, বিতর্ক ও আবৃতি সংসদ
* কুইজ ক্লাব
* সঙ্গীত ক্লাব
* চারু ও কারুকলা ক্লাব
* কম্পিউটার ক্লাব

## আরও দেখুন
*দশমিনা মডেল মাধ্যমিক বিদ্যালয়
*সরকারি আবদুর রশিদ তালুকদার ডিগ্রী কলেজ

## তথ্যসূত্র

## বহিঃসংযোগ
*বরিশাল বোর্ড

বিষয়শ্রেণী:পটুয়াখালী জেলার বিদ্যালয়
বিষয়শ্রেণী:দশমিনা উপজেলা
মুতাওয়াক্কিল

**জাফর ইবনে মুহাম্মদ মুতাসিম বিল্লাহ** (; মার্চ ৮২২ – ১১ ডিসেম্বর ৮৬১) বা **মুতাওয়াক্কিল আলা‌ল্লাহ** (, "He who relies on God"/যে আল্লাহর উপর তাওয়াক্কুল করে / আল্লাহর উপর ভরসা রাখা ব্যক্তি) এই নামে বেশি পরিচিত) ছিলেন ১০ম আব্বাসীয় খলিফা। তিনি ৮৪৭ সাল থেকে ৮৬১ সাল পর্যন্ত শাসন করেন। তিনি তার ভাই আল ওয়াসিকের উত্তরসুরি হয়েছিলেন। তিনি মিহনার সমাপ্তি ঘটান।

## প্রাথমিক জীবন
মুতাওয়াক্কিলের জন্ম ফেব্রুয়ারি / মার্চ ৮২২ সালে আব্বাসীয় রাজকুমার আবু ইসহাক মুহাম্মদ এবং সুজার নামে খোয়ারাজমের এক দাস উপপত্নীর ঘরে জন্মগ্রহণ করেন।  তাঁর প্রথম জীবন অস্পষ্ট, কারণ ৮৪৭ সালেের আগস্টের তার বড়  ভাই আল-ওয়াসিকের মৃত্যুর আগ পর্যন্ত রাজনৈতিক বিষয়ে তিনি কোনও ভূমিকা পালন করেননি।

## চরিত্র
তার নিষ্ঠুরতার জন্য ঐতিহাসিকগণ তাকে আরবদের নীরো বলে অভিহিত করেন। তিনি ছিলেন গোঁড়া সুন্নীপন্থী। তাই তিনি শিয়া ও মুতাযিলাদের প্রতি কঠোর ছিলেন। এছাড়াও বিখ্যাত তুর্কি সেনাপতি ঈতাখকে হত্যা করেন ও কারবালায় ইমাম হোসাইন (রা.) এর মাজার ধ্বংস করেন।

## তথ্যসূত্র

## গ্রন্থপঞ্জি
* 
* 
* 
* 
* 
* 
* 

## বহিঃসংযোগ

*Imam Haadi and Al-Mutawakkil 
*The great mosque at Samarra
*al-Mutawakkil's decree of 850 (English)
*al-Farghani and the canal 

বিষয়শ্রেণী:৮২১-এ জন্ম
বিষয়শ্রেণী:৮৬১-এ মৃত্যু
বিষয়শ্রেণী:৯ম শতাব্দীর আব্বাসীয় খলিফা
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৮২২-এ জন্ম
বিষয়শ্রেণী:আরব মুসলিম
বিষয়শ্রেণী:গুপ্তহত্যার শিকার খলিফা
বিষয়শ্রেণী:আরব্য রজনীর চরিত্র
বিষয়শ্রেণী:আব্বাসীয় খলিফার পুত্র
বিষয়শ্রেণী:৯ম শতাব্দীতে খুন হওয়া রাজশাসক
রামলার চুক্তি

**রামলার চুক্তি** আরসুফের যুদ্ধের পর ১১৯২ সালের জুন মাসে সুলতান সালাহউদ্দিন ও রাজা প্রথম রিচার্ডের মধ্যে স্বাক্ষরিত হয়। চুক্তির শর্ত মোতাবেক জেরুজালেম মুসলিমদের নিয়ন্ত্রণে ছেড়ে দেয়া হয়। একইসাথে খ্রিষ্টান তীর্থযাত্রীদের জন্য শহর খোলা রাখার কথাও উল্লেখ করা হয়। চুক্তির ফলে ল্যাটিন রাজ্য টায়ার থেকে জাফা পর্যন্ত উপকূলীয় এলাকায় সীমাবদ্ধ হয়ে পড়ে। উভয় পক্ষ চুক্তিতে পুরোপুরি সন্তুষ্ট না হলেও এ ছাড়া অন্য উপায় ছিল না। এসব ক্রমাগত যুদ্ধের ফলে মুসলিমরা ক্ষতিগ্রস্ত হচ্ছিল। অন্যদিকে রাজা রিচার্ড‌ নিজ দেশে তার ক্ষমতার প্রতি হুমকির কারণে উদ্বিগ্ন ছিলেন।

## আরও দেখুন
*চুক্তির তালিকা
*তৃতীয় ক্রুসেড

## তথ্যসূত্র

* Axelrod, Alan and Charles L. Phillips, editors.  "Encyclopedia of Historical Treaties and Alliances, Vol. 1".  Zenda Inc., New York, 2001.  .

বিষয়শ্রেণী:তৃতীয় ক্রুসেড
বিষয়শ্রেণী:জেরুজালেম রাজ্য
দীঘা

**দীঘা** বা **দিঘা** ভারতের পশ্চিমবঙ্গের পূর্ব মেদিনীপুর জেলার অন্যতম জনপ্রিয় সমুদ্রসৈকত। দীঘাতে একটি অগভীর বেলাভূমি আছে যেখানে প্রায় ৭ মিটার উচ্চতাবিশিষ্ট ঢেউ বালুকাভূমিতে আছড়ে পড়তে দেখা যায়। এখানে ঝাউ গাছের সৌন্দর্যায়ন চোখে পড়ে; যা ভূমিক্ষয়রোধেও সমান সাহায্য করে।

## ইতিহাস

দীঘার প্রকৃত নাম বীরকুল যা অষ্টাদশ শতকের শেষভাগে আবিষ্কৃত হয়। ভাইসরয় ওয়ারেন হেস্টিংসের লেখা একটি চিঠিতে এটিকে 'প্রাচ্যের ব্রাইটন' বলে উল্লিখিত দেখা যায়। ১৯২৩ সালে জন ফ্র্যাঙ্ক স্নেইথ নামে এক ব্রিটিশ ভ্রমণকারী এখানকার সৌন্দর্যে মুগ্ধ হয়ে দীঘায় বসবাস শুরু করেন। তার লেখালেখির ফলে দীঘা সম্পর্কে মানুষের আগ্রহ বৃদ্ধি পায়। ভারতের স্বাধীনতার পর এখানে পর্যটন সুবিধা বৃদ্ধি করতে তিনি পশ্চিমবঙ্গের তৎকালীন মুখ্যমন্ত্রী বিধানচন্দ্র রায়কে উৎসাহ দেন।

## ভৌগোলিক পরিবেশ
দীঘার অক্ষাংশ ২১°৪১′উত্তর ও দ্রাঘিমা ৮৭°৩৩′পূর্ব। সমুদ্রপৃষ্ঠ থেকে এর উচ্চতা ৬ মি (২০ ফুট)।

কলকাতা থেকে মেচেদা হয়ে দীঘা যেতে দূরত্ব ১৮৩ কিমি খড়গপুর হয়ে যেতে দূরত্ব ২৩৪ কিমি। কলকাতার সঙ্গে দীঘা তমলুকের মাধ্যমে সড়কপথ ও রেলপথ দ্বারা যুক্ত আছে।

## দর্শনীয় স্থান
দীঘার প্রধান আকর্ষণ এখানকার সমতল দৃঢ় বেলাভূমি যা পৃথিবীর অন্যতম প্রশস্ত বালুতট।
* **নিউ দীঘা**: এটি এই শহরের একটি নতুন মনোরম অংশ। এখানে জাতীয় বিজ্ঞান প্রত্নশালার উদ্যোগে একটি অভিনব বিজ্ঞানকেন্দ্র ও সামুদ্রিক সংগ্রহশালা প্রতিষ্ঠিত হয়েছে।
* **অমরাবতী লেক**: এখানে লেকের সাথে ছোট একটি পার্ক ও একটি সর্প-উদ্যান আছে। নৌকা ভ্রমণের সুবিধাও বিদ্যমান।
* **[[জুনপুট]]**: এখানে পশ্চিমবঙ্গ রাজ্য সরকারের পরিচালিত মৎস্য দপ্তরের মৎস্যচাষ ও মৎস্য গবেষণাকেন্দ্র আছে।
* **[[মন্দারমণি]]**: কাঁথি থেকে ১২ কিমি দূরে অবস্থিত বালুকাভূমিটির নাম  স্থানীয় *মন্দার* ফুলের নামানুসারে রাখা হয়েছে। লাল কাকড়া অধ্যুষিত জায়গাটি এখন অন্যতম জনপ্রিয় অবকাশ যাপন কেন্দ্র।
* **[[তাজপুর]]**: মন্দারমণি ও দীঘার নিকটে অপর একটি পর্যটন কেন্দ্র তৈরী হয়েছে। এখানে একটি সমুদ্রবন্দরের কাজ চলছে।
* **উদয়পুর**: নিউ দীঘার পাশে উড়িষ্যার বালেশ্বর জেলা ও বাংলার সীমানায় উদয়পুর সমুদ্রতট।
* **শিবমন্দির, চন্দনেশ্বর**: দীঘার ৬ কিমি পশ্চিমে এটি অবস্থিত।
* **[[শঙ্করপুর]]**: দীঘা থেকে ১৪ কিমি দূরে দীঘা-কাঁথি রোডের পাশে এটি একটি নব্য আবিষ্কৃত সমুদ্র সৈকত।
* **[[জগন্নাথ মন্দির, দীঘা|জগন্নাথ মন্দির]]** (নির্মাণাধীন)

## পরিবহন ব্যবস্থা
দীঘা রেলওয়ে স্টেশন কলকাতা থেকে ১৮৭ কিমি দূরে অবস্থিত এই সমুদ্র সৈকতটি ট্রেন ও সড়কপথে সরাসরিভাবে যুক্ত। হাওড়া থেকে দীঘা প্রতিদিন ট্রেনে যাতায়াতের সুবিধা আছে। সড়কপথ: কলকাতা থেকে প্রতি আধঘণ্টা অন্তর দীঘাগামী বাস লভ্য।কলকাতা ময়দান ও হাওড়া বাস টার্মিনাস থেকে বাস ছাড়ে। বাসে কলকাতা-দীঘা পাঁচ ঘণ্টার পথ।

## চিত্রশালা

Sunrise @ Digha.jpg|দীঘা সমুদ্র সৈকতে সূর্যোদয়
Sunset at Digha.jpg|দীঘা সমুদ্র সৈকতে সূর্যাস্ত
THE BEACH MIRRORS THE SKY.jpg|দীঘা সমুদ্র সৈকতে মাছ ধরা
Udaipur Sea Beach 0048.JPG|উদয়পুর সমুদ্র সৈকত
Chandaneswar_Temple.jpg|thumb|চন্দনেশ্বর মন্দির


## আরও দেখুন
* দীঘা–শৌলা মেরিন ড্রাইভ
* জন ফ্র্যাঙ্ক স্নেইথ

## তথ্যসূত্র

## বহিঃসংযোগ
* 
* 


বিষয়শ্রেণী:পশ্চিমবঙ্গের সমুদ্র সৈকত
বিষয়শ্রেণী:পূর্ব মেদিনীপুর জেলার দর্শনীয় স্থান
বিষয়শ্রেণী:পূর্ব মেদিনীপুর জেলার শহর ও নগর
বিষয়শ্রেণী:ভারতের জনবহুল উপকূলীয় স্থান
মুসলিম ইবনে আকিল

**মুসলিম ইবনে আকিল আল হাশিমি** (Arabic: مسلم بن عقيل الهاشمي) ছিলেন আকিল ইবনে আবি তালিবের পুত্র এবং হুসাইন ইবনে আলির চাচাত ভাই। তিনি রুকাইয়া বিনতে আলীর সাথে বিবাহ বন্ধনে আবদ্ধ হয়েছিলেন।   কুফার জনতা হুসাইন ইবনে আলিকে উমাইয়াদের উৎখাতের আবেদন জানায়। হুসাইন কুফার জনগণের আনুগত্য নিশ্চিত হওয়া ও সেখানকার পরিস্থিতি বোঝার জন্য মুসলিম ইবনে আকিলকে কুফায় পাঠান। প্রায় ৩০,০০০ এর মত সমর্থক তার সাথে বিশ্বাসঘাতকতা করবে তা জানাতে মুসলিম ইবনে আকিল হুসাইনের উদ্দেশ্যে চিঠি লেখেন। নতুন উমাইয়া গভর্নর উবাইদুল্লাহ ইবনে জিয়াদ তাকে মৃত্যুদণ্ড দেন। কুফা মসজিদের পেছনে তাকে দাফন করা হয়।

## আরও দেখুন
* আকিল ইবনে আবি তালিব
* মুহাম্মদ ইবনে মুসলিম ও ইবরাহিম ইবনে মুসলিম
* হানি ইবনে উরওয়া
* আহলে বাইত

## তথ্যসূত্র

বিষয়শ্রেণী:ইসলামের ইতিহাস
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:হোসাইন ইবনে আলী
আকিল ইবনে আবি তালিব

থাম্ব|এটি একটি আরাবিক শিল্পস্বরুপ হস্তলিপি(ক্যালিগ্রাফি), যা ইসলামিক মুতার যুদ্ধে অংশগ্রহণকারী আকিল ইবনে আবি তালিব এর নাম ফুটিয়ে তুলে।
**আকিল ইবনে আবি তালিব** () (জন্ম ৫৯০ খ্রিষ্টাব্দ) ছিলেন একজন সাহাবি। তিনি মুহাম্মদ (সা.) এর চাচাত ভাই এবং আলি ইবনে আবি তালিবের ভাই। আকিল মুতার যুদ্ধে লড়াই করেছেন। ৯৬ বছর বয়সে তিনি মৃত্যুবরণ করেন।

আকিলের ছয়জন পুত্র ছিল। তারা হলেন মুসলিম ইবনে আকিল, জাফর ইবনে আকিল, মুসা ইবনে আকিল, আবদুর রহমান ইবনে আকিল, আবদুল্লাহ ইবনে আকিল, আবি সাইদ ইবনে আকিল। তার কন্যার নাম রামলা বিনতে আকিল। ইয়েমেন, ওমানের কিছু অংশ এবং সোমালিয়ার অনেক অংশে আকিল ইবনে আবি তালিবের বংশধররা ছড়িয়ে আছে। তিনি বয়সে আলী রাঃ এবং জাফর রাঃ থেকে বড় ছিলেন। রাসুল সাঃ তাকে বলেনঃ "হে আবু ইয়াজিদ, আমি আপনাকে দুই কারণে ভালোবাসি, আত্মীয়তার কারণে এবং আমার চাচার আপনার প্রতি ভালোবাসার কারণে।" তিনি বদর যুদ্ধের দিন বনু হাশিমের সাথে আনিচ্ছা সত্ত্বেও কাফেরদের সাথে বের হন, এবং মুসলিমদের হাতে বন্দী হন।

## আরও দেখুন
* আলি ইবনে আবি তালিব
* হাসান ইবনে আলি
* হুসাইন ইবনে আলি
* সাহাবি
* মুতার যুদ্ধ

## বহিঃসংযোগ
* http://www.yazehra.com/fatimabint.htm 
* https://web.archive.org/web/20110713094939/http://www.bajabr.jeeran.com/

বিষয়শ্রেণী:পুরুষ সাহাবা
বিষয়শ্রেণী:আরব ব্যক্তি
বিষয়শ্রেণী:৫৯০-এ জন্ম
বিষয়শ্রেণী:৬৮০-এর দশকে মৃত্যু
বিষয়শ্রেণী:জান্নাতুল বাকিতে সমাধিস্থ
বিষয়শ্রেণী:৫৮০-এর দশকে জন্ম
বিষয়শ্রেণী:৬৭০-এ মৃত্যু
বিষয়শ্রেণী:৬৮৩-এ মৃত্যু
বিষয়শ্রেণী:সাহাবা
বিষয়শ্রেণী:বনু হাশিম